32002R1597
L 240/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1597/2002 НА КОМИСИЯТА
от 6 септември 2002 година
за определяне на подробни правила за прилагане на Директива 1999/105/ЕО на Съвета по отношение на образеца на националните списъци на базов източник, предназначен за производство на горски репродуктивен материал
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/105/ЕО на Съвета от 22 декември 1999 г. относно търговията с горски репродуктивен материал (1), и по-специално член 10, параграф 3 от нея,
като има предвид, че:
(1)
В съответствие с член 10, параграф 1 от Директива 1999/105/ЕО, държавите-членки създават национален регистър на базовите източници на различните видове, одобрени на тяхна територия.
(2)
В съответствие с член 10, параграф 2 от посочената по-горе директива, всяка държава-членка изготвя резюме на националния регистър под формата на национален списък, който предава, при поискване, на Комисията или на останалите държави-членки. Националният списък се изготвя съгласно единен образец за всяки „единица за одобряване“ по смисъла на член 4, параграф 2, буква б) от Директива 1999/105/ЕО и посочва точно всяка категория горски репродуктивен материал съгласно разпоредбите на член 2, параграф 1 от посочената по-горе директива. За категориите „идентифициран източник“ и „селекциониран източник“ се допуска обобщаване на „единиците за одобряване“, когато те са от един район на произход. Данните за вписване в списъците са уточнени в член 10, параграф 2, посочен по-горе.
(3)
С оглед да се осигури доброто използване на националните списъци и тяхната съвместимост, следва да се стандартизира формата на тези списъци на общностно равнище. Това би улеснило Комисията при публикуването на „общностен списък на базовите източници, предназначени за производство на горски репродуктивен материал“, по смисъла на член 11, параграф 1 от същата директива.
(4)
Мерките, предвидени в настоящия регламент, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩИЯ РЕГЛАМЕНТ:
Член 1
Всяка държава-членка изготвя националния списък, посочен в член 10, параграф 2 от Директива 1999/105/ЕО, съгласно образеца, даден в приложението. Всяка държава-членка представя този списък, при поискване, на Комисията и на останалите държави-членки под формата на база данни или електронни таблици.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Той се прилага от 1 януари 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 септември 2002 година.